|  |  |
| --- | --- |
| Numri i lëndës: | 2019:123900 |
| Datë: | 20.09.2019 |
| Numri i dokumentit: | 00523612 |

**P.nr.127/19**

**NË EMËR TË POPULLIT**

**GJYKATA THEMELORE NE PEJE DEGA ISTOG – DEPARTAMENTI I PËRGJITHSHËM,** sipas Gjyqtarit Gani Rugova, me pjesëmarrjen e sekretares juridike Drita Blakaj, në lëndën penale kundër të pandehurve, F LL dheXH B qe të dy nga P, të akuzuar, për vepër penale lëndim i lehtë trupor nga neni 188 par. 1 nën par. 1.4 të KPRK-së, duke vendosur sipas aktakuzës së Prokurorisë Themelore ne Peje, Departamenti i Përgjithshëm, më PP/II nr.1069/19 dt. 08.06.2019, në seancën publike të shqyrtimit fillestar të mbajtur me dt**. 02.09.2019**, në pranin e Prokurorit të Shtetit, Muharrem Bajraktari dhe të pandehurve, F LL dheXH B, të njëjtën ditë mori dhe publikisht e shpalli, ndërsa më datë 20.09.2019 e përpilojë këtë:

# A K T GJ Y K I M

**Të pandehurit**:

**1.** **F LL** i lindur me dt. ..., në P, tani me banim në P rr. “..”nr .. në P, i biri i Rr dhe nenës F e gjinisë M, me nr. personal .....i pa punë, i p martuar, ka te kryer shkollën e mesme, i gjendjes së dobët ekonomike, shqiptar, shtetas i Republikës së Kosovës, gjendet ne vuajtje të dënimit në Burgun e Dubraves..

**2.** **XH B** i lindur me dt. ..., në f.sh. K, rr “...” K. K, ku edhe banon, i biri i B dhe nenës Z e gjinisë B, me nr. personal ...., i pa punë, i martuar ka te kryer shkollën mesme, i gjendjes së mesme ekonomike, shqiptar, shtetas i Republikës së Kosovës, gjendet ne vuajtje të dënimit në Burgun e Dubraves.

**JANË FAJTOR**

**Për shkak se: i pandehuri F LL**

I pandehuri F LL: I. Me dt. 24.03.2019 rreth orës 16:00, ne Institucionin Korrektues ne Dubrave K. I, pavijoni .. numër .., tjetrit i shkakton lëndime te lehta trupore te cilat rezultojnë me dëmtim te përkohshëm te shëndetit dhe atë te dëmtuarit XH B, ne atë mënyre qe, pasi i pandehuri fjaloset me te dëmtuarin per nje moment e godet me koke ne hunde ketë te fundit me çka i shkakton lëndime te lehta trupore ne ketë pjese te trupit,

* Me çka kryer vepër penale "Lëndim i lehte trupor" nga neni 188 par. 1 nen par. 1.4 te KPRK-se.

**I pandehuri XH B:** II. Me dt. 24,03.2019 rreth orës 16:00 ne Institucionin Korrektues ne Dubrave K I, pavijoni .. numër .., tjetrit i shkakton lëndime te lehta trupore te cilat rezultojnë me dëmtim te përkohshëm te shëndetit dhe atë te dëmtuarit XH B, ne atë mënyre qe pasi i pandehuri fjaloset me te dëmtuarin dhe fillojnë te përleshen ku i njëjti i' a shqyen rrobat te dëmtuarit dhe e godet ketë te fundit ne pjesën e kokës dhe ballit, me çka i shkakton lëndime te lehta trupore,

- Me çka kryer vepër penale "Lëndim i lehte trupor" nga neni 188 par. 1 nen par. 1.4 te KPRK-se.

Gjykata, duke vepruar në kuptim të neni 7,8,9,10,17,21,41,43,45,51,52,73,74 si dhe nenit 188 par 1 pika 1. 4 të KPRK-së, dhe nenit 359, 360, 361, 365, 366 te KPPRK-së, të pandehurve i shqipton.

**DËNIM ME KUSHT**

Ashtu qe:

**1**.Gjykata të pandehurit F LL i përcakton dënimin me burg, në kohëzgjatje prej **6(gjashtë) muaj** të cilin dënim i pandehuri nuk do ta vuaj nëse ne afate prej **2 (dy) vite** nuk kryen ndonjë vepër të re penale.

**2**.Gjykata të pandehurit XH B i përcakton dënimin me burg, në kohëzgjatje prej **6(gjashtë) muaj** të cilin dënim i pandehuri nuk do ta vuaj nëse ne afate prej **2 (dy) vite** nuk kryen ndonjë vepër të re penale.

3.Te pandehurit e lartëcekur lirohen ne tersi nga shpenzimet procedurale dhe paushalli gjyqësor për shkak se janë të gjendjes se varfër ekonomik të pa punë dhe gjenden ne vuajtje te një dënimi tjetër.

**A r s y e t i m**

Prokuroria Themelore ne Peje – Departamenti i përgjithshëm, pranë kësaj Gjykate, ka ngrit aktakuzën me nr.PP/II nr.1069/19 dt. 08.06.2019 ndaj të pandehurve, F LL dhe XH B qe të dy nga P, të akuzuar, për vepër penale lëndim i lehtë trupor nga neni 188 par. 1 nën par. 1.4 të KPRK-së,

Gjykata mbajti shqyrtimin fillestar me dt. 02.09.2019, ku kanë marrë pjesë Prokurori i shtetit Muharrem bajraktari si dhe dy të pandehurit F LL dhe XH B.

Gjykata duke vepruar në kuptim të nenit 245 par 1 të KPPRK-së, nuk i ka ftuar palët tjera në seancën fillestare dhe as të dëmtuarin.

Pas leximit të aktakuzës nga prokurori i shtetit, të pandehurit deklaruan se e kanë kuptuar atë dhe nuk kanë nevojë pre ndonjë sqarim shtesë.

Gjykata pastaj kërkoj nga të pandehurit qe secili veç e veç të deklarohen lidhur me fajësinë apo pa fajësinë e tyre. Qe të dy të pandehurit u deklaruan fajtorë për veprën penale me të cilën akuzohen .

I pandehuri i parë F LL deklaron ;se e pranon fajësinë për veprën penale si ne dispozitivin e parë të aktakuzës dhe me vije keq qe me ka ndodhur dhe shprehë keqardhje, si dhe jemi pajtuar ne mes veti dhe kemi raporte të mira ne mesë veti,

I pandehuri i dytë XH B deklaron; se e pranon fajësinë për veprën penale si ne dispozitivin e parë të aktakuzës dhe me vije keq qe me ka ndodhur dhe shprehë keqardhje, si dhe jemi pajtuar ne mes veti dhe kemi raporte të mira ne mesë veti,

Gjykata kërkojë mendimin e prokurores se Shtetit, i cili deklaron se pajtohet me pranimin e fajësisë nga ana e të pandehurve, dhe propozoj që ky pranim fajësie të pranohet nga ana e gjykatës, pasi qe i njëjti është në përputhjen me shkresat e lendes, po ashtu kërkoj qe pranimi i fajësisë të merret si rrethanë lehtësuese të matja e dënimit ndaj dy të pandehurve.

Pas deklarimit te të pandehurve se e pranojnë fajësinë, dhe mendimit te prokurorit se pajtohet me ketë pranim fajësie, gjykata konstatoj se të pandehurit e pranojnë fajësinë ne mënyrë vullnetare dhe pa asnjë presion, të pandehurit janë të vetëdijshëm për pasojat dhe përparësitë e pranimit te fajësisë, si dhe te gjitha kërkesat nga neni 248 par. 1 te KPPK-se janë përmbushur, andaj gjykata aprovon deklarimin për pranimin e fajësisë nga ana e dy të pandehurve.

Duke pas parasysh se gjykata, ka aprovuar pranimin e fajësisë nga ana e të pandehurve dhe ka vërtetuar se nuk ekziston asnjë rrethanë nga neni 253 par.1 pika 1.1,1.2,1.3 të KPPK-së, atëherë ne ketë çështje penale nuk është zbatuar procedura e provave, por gjykata shqyrtimin gjyqësor e ka vazhduar me shqiptimin e dënimit ne kuptim te nenit 248 par 4 te KPPRK-se.

Me faktet e ofruara në shkresat e lëndës, si dhe pranimin e fajësisë nga ana e të pandehurve është vërtetuar gjendja faktike si në dispozitiv të këtij aktgjykimi. Nga gjendja e vërtetuar faktike si është përshkruar në dispozitiv të aktgjykimit, pa dyshim rrjedh se në veprimet e të pandehurve, qëndrojnë të gjitha elementet e veprës penale lëndim i lehtë trupor nga neni 188 par. 1 nën par. 1.4 të KPRK-së.

Gjatë procedurës penale nuk janë paraqit rrethana të cilat do ta zvogëlojnë apo përjashtojnë përgjegjësin penale te të pandehurve, kështu që të pandehurit janë penalisht përgjegjës për veprën e kryer penale sipas aktakuzës, dhe të njëjtit veprën penale e kanë kryer me dashje.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe renduese për secilin veç e veç ne kuptim te nenit 73 dhe 74 te KPRK-se.

Kështu si rrethana lehtësuese për te pandehurin F LL gjykata ka vlerësuar se i pandehuri ka pranuar fajësinë, për veprën penale, i njëjti ka treguar sjellje të mirë gjatë seancës gjyqësore duke u penduar për veprimet e tije, faktin që tani me të dëmtuarin ka raporte të mira shoqërore, si dhe pajtimin e tyre ne mes veti, gjendjen e varfër ekonomike të gjitha këto i ka vlerësuar gjykata si rrethana lehtësuese. Si rrethana renduese kjo gjykate gjeti se i njëjti gjendet ne vuajtje të dënimit për një vepër tjetër penale..

Kështu si rrethana lehtësuese për te pandehurin XH B gjykata ka vlerësuar se i pandehuri ka pranuar fajësinë, për veprën penale, i njëjti ka treguar sjellje të mirë gjatë seancës gjyqësore duke u penduar për veprimet e tije, faktin që tani me të dëmtuarin ka raporte të mira shoqërore, si dhe pajtimin e tyre ne mes veti, gjendjen e varfër ekonomike ,të gjitha këto i ka vlerësuar gjykata si rrethana lehtësuese. Si rrethana renduese kjo gjykate gjeti se i njëjti gjendet ne vuajtje të dënimit për një vepër tjetër penale..

Andaj, duke vlerësuar këto rrethana, Gjykata ne kuptim te nenit 73-74 te KPRK-së të pandehurit i gjykoi si ne dispozitiv te këtij aktgjykimit, me te cilin do te arrihet edhe qëllimi i dënimit.

**G**jykata ka ardhë ne përfundim se dënimi i shqiptuar ndaj të pandehurve është në përputhje me shkallën e përgjegjësisë penale të tyre dhe me intensitetin e rrezikimit të vlerave të mbrojtura të shoqërisë. Gjykata gjithashtu është e bindur se vendimi mbi dënim do të shërbej për arritjen e qëllimit të dënimit në pengimin e të pandehurve në kryerjen e veprave penale në të ardhmen, por ai do të ndikoj edhe si preventive e përgjithshme për personat tjerë që të përmbahen nga kryerja e veprave penale në përputhje me nenin 41 të KPRK-së.

Duke u bazuar ne nenin 453 par. 1 dhe 4 te KPPRK-se, gjykata i ka liruar ne tersi nga shpenzimet procedurale dhe paushalli gjyqësor, për shkake të gjendjes se varfër ekonomike për shkak se të njëjtit nuk realizojnë te ardhura se gjenden në vuajtje te dënimit për vepra tjera penale dhe bien në barrë te mjeteve buxhetore të gjykatës.

Nga arsyet e cekura më lartë dhe me zbatimin e nenit 370 të KPPK-së është vendosur si në dispozitiv të këtij aktgjykimi.

**GJYKATA THEMELORE NË PEJE-DEGA ISTOG**

**DEPARTAMENTI I PËRGJITHSHËM**

**P.nr.127/19 më datë 20.09.2019.**

**Sekretarja Juridike Gjyqtari Gjykues**

**\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

**Dritë Blakaj Gani Rugova**

**KËSHILLA JURIDIKE:**

Kundër këtij aktgjykimi palët kanë te drejte te parashtrojnë

ankesë në afat prej 15 ditësh, nga dita e marrjes. Ankesa i dërgohet

Gjykatës së Apelit në Prishtinë përmes kësaj Gjykate.